Letter from Herakleitos to Zenon
Material: papyrus
Place: Syrien
Categories: Brief (geschäftlich)
Herakleitos an Zenon
Handel
Kleinasien
Ἡράκλειτος Ζήνωνι χαίρειν. [εἰ αὐτός τε ἔρρ]ωσαι καὶ τὰ λοιπὰ σοί ἐστιν 
κατὰ λόγον, εἴη ἂν ὡς ἡμεῖς θέλομ[εν· ὑγιαίνομεν δὲ] καὶ αὐτοί, καὶ σοῦ διατελοῦμεν 
εμ παντὶ καιρῶι μνείαν ποιούμ[ενοι].[ περὶ τοῦ ἱππ]αρίου ἠξιοῦμεν Νικάνορα ὅπως 
ἀλλάξηι ἡμῖν. ἐπεὶ οὖν οὐκ ἐπεχώρει, [ἠναγκάσθημ]εν ἀγοράσαντες  ω ἵππον ἐπικαῦσαι. 
ὁ δὲ παρὰ σοῦ ἵππος κατέφθαρται καὶ τη.....[ παρ]εγένετο δὲ καὶ Ἀπολλοφάνης εἰς Συρίαν, 
καὶ ἀποδημοῦντες ἡμεῖς εἰς Μασσύαν [συνηντῶμεν] αὐτῶι ἐν Σιδῶνι καὶ  
ὅτι Κρότος ἐν Ἰόπηι ἐστὶν βουλόμενος  ἐξαποστεῖλαι καὶ στρώματα. 
οὐκ ἔφη οὖν δύνασθαι οὐκέτι παραπλ[εῖν· συντετάχ]θαι γὰρ ὑπὸ Διονυσοδώρου 
τὴν ἀποσκευὴν αὐτῶι ἀπαγαγεῖν ε[ἰς Ἡ]ράκλειαν. ἀνήγγελλεν δὲ ἡμῖν 
καὶ περὶ τῶν ἐν οἴκωι ὅτι ἔρρωνται [πάντ]ες. καὶ Μενεκλῆς δὲ ὁ ἐν Τύρωι 
ἔφη σωμάτιά τινα καὶ φορτία ἀγαγὼ[ν] αὐτὸς ἐκ Γάζης εἰς Τύρον 
μετεξελέσθαι εἰς Τύρον, οὐ προσαγγεί[λαν]τα τοῖς τελώναις οὐδὲ ἔχοντα 
ἐξαγωγὴν τῶν σωμάτων, τοὺς δὲ αἰσθομένους στερῆσαι αὐτόν· παραγενόμενος 
οὖν ὁ Ἀπολλοφάνης πρὸς τὸν Μενεκλῆν ἔφη τά τε σώματα καὶ τὰ φορτία σὰ εἶναι· 
διὸ καὶ  ὁ Μενεκλῆς. γέγραφα οὖν σοι ὅπως ἐντείληι τῶι Ἀπολλοφάνει 
μηθὲν εἰς τὸ σὸν ὄνομα ἀπογράφεσθαι, ἀ[λ]λʼ εἴ σοι δοκεῖ χρήσιμον εἶναι. γίνωσκε δὲ 
καὶ ἡμᾶς πολλὰ κακοπαθήσαντας καὶ μό[γ]ις καταχωρισθέντας ἐν τῶι Δαισίωι μηνὶ 
τοῦ κθ . Νικάνωρ μὲν γὰρ κέχρηται ἡμῖν ὡς ἂν εἴ τις ἐχθρῶι χρήσαιτο. 
καλῶς δʼ ἂν ποιοῖς καὶ σὺ ἐπι[μ]ελόμεν[ος] σα[υτο]ῦ ὅπως ὑγιαίνηις. 
ἔρρωσο.
Ἡρακλείτου.    Ζήνωνι.